Diari Oficial de la Generalitat Valenciana


Sumari del DOGV 4810, del 02-08-2004 (2004/8093)

RESOLUCIÓ de 20 de juliol de 2004, de la Direcció General d'Indústria i Investigació Aplicada de la Conselleria d'Indústria, Comerç i Turisme, per la qual es prorroga el termini, per a l'acreditació de l'experiència professional en el maneig de grues torre, i es modifica la Disposició Transitòria Única de la Resolució de 7 d'octubre d'este mateix òrgan, per la qual s'incorpora l'especialitat de professional autoritzat denominada operador de grua torre (gruista).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/res/2004/07/20/(1)/dof/vci/html**

### Dades del document

Número de DOGV
:   4810

Data del DOGV
:   02-08-2004

Secció del DOGV
:   I. DISPOSICIONS GENERALS

Número del document
:   2004/8093


Data del document
:   20-07-2004

Organisme emissor
:   Conselleria d'Indústria, Comerç i Turisme

Tipus de document
:   Resolució

Anàlisi jurídica

 Descriptors 

:   * ensenyament professional
    * legislació
    * examen
    * material d'elevació
    * manipulació

RESOLUCIÓ de 20 de juliol de 2004, de la Direcció General d'Indústria i Investigació Aplicada de la Conselleria d'Indústria, Comerç i Turisme, per la qual es prorroga el termini, per a l'acreditació de l'experiència professional en el maneig de grues torre, i es modifica la Disposició Transitòria Única de la Resolució de 7 d'octubre d'este mateix òrgan, per la qual s'incorpora l'especialitat de professional autoritzat denominada operador de grua torre (gruista). [2004/X8093]
  
Vista la Resolució de 7 d'octubre de 2003, de la Direcció General d'Indústria i Investigació Aplicada de la Conselleria d'Indústria, Comerç i Turisme, per la qual s'incorpora l'especialitat de professional autoritzat denominada operador de grua torre (DOGV núm. 4.610, de 17 d'octubre de 2003), en la qual s'especifica que per a poder accedir a les proves que conduïxen a l'adquisició del carnet d'operador de grua torre (gruista), s'ha de superar un curs teoricopràctic, com a mínim, d'una duració total de 200 hores repartides en un mòdul teòric de 50 hores i en un mòdul pràctic de 150 hores.
  
Atès que en la Disposició Transitòria Única de l'esmentada resolució, disposa que, les persones poden acreditar davant el Servei Territorial d'Indústria corresponent, en el termini d'un any des de l'entrada en vigor de la dita disposició, una experiència professional mínima de 135 hores en el maneig de grues torre.
  
Atès que la significativa demanda d'este tipus de professionals autoritzats en el mercat laboral, així com, l'elevat nombre de treballadors en actiu amb experiència professional demostrada, i sempre, afavorint al col·lectiu, aconsellen prorrogar el termini per a acreditar l'experiència professional, i garantir l'adequació de la capacitat tècnica per part dels que obtenen les dites autoritzacions.
  
Esta Direcció General d'Indústria i Investigació Aplicada, en virtut de les facultats atorgades, resol:
  
Únic
  
Prorrogar el termini fins al 18 d'octubre de 2006, perquè les persones amb experiència professional acreditada mínima de 135 hores en el maneig de grues torre, tal com queda establit en la Disposició Transitòria Única de la Resolució de 7 d'octubre de 2003, de la Direcció General d'Indústria i Investigació Aplicada de la Conselleria d'Indústria, Comerç i Turisme, per la qual s'incorpora l'especialitat de professional autoritzat denominada operador de grua torre (gruista) a les indicades en la disposició addicional segona de l'Orde de 23 d'abril de 1997 de la Conselleria d'Ocupació, Indústria i Comerç i s'adapten els requisits i les condicions generals establits en esta als canvis específics introduïts per la reglamentació tècnica que han de complir dits professionals (DOGV núm. 4.610, de 17 d'octubre de 2003), i puguen justificar-ho documentalment davant els Serveis Territorials d'Indústria de cada província, perquè siguen exceptuades de la realització del mòdul pràctic ordinari del curs, així com del requisit d'estar en possessió d'un certificat d'estudis primaris que es requerix segons el que disposa l'apartat b) del punt segon de la dita resolució.
  
La present resolució no és definitiva en via administrativa i contra ella podrà interposar-se recurs d'alçada davant el secretari autonòmic d'Indústria i Comerç en el termini d'un mes, comptat des de l'endemà de la notificació, d'acord amb el que establix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.


Còpia Permalink ELI